TH ตั้งบ.ย่อยใหม่ ลุยบริหารสินทรัพย์ด้อยคุณภาพ เพิ่มช่องทางสร้างรายได้
TH ตั้งบริษัทย่อยใหม่ "บริหารสินทรัพย์ ตังฮั้ว" ลุยบริหารสินทรัพย์ด้อยคุณภาพ ทุนจดทะเบียน 100 ลบ. เพิ่มช่องทางสร้างรายได้
TH ตั้งบริษัทย่อยใหม่ "บริหารสินทรัพย์ ตังฮั้ว" ลุยบริหารสินทรัพย์ด้อยคุณภาพ ทุนจดทะเบียน 100 ลบ. เพิ่มช่องทางสร้างรายได้
24 พ.ค. 2564

บริษัท ตงฮั้ว โฮลดิ้ง จำกัด (มหาชน) หรือ TH ระบุว่า บริษัท ตงฮั้ว แคปปิตอล จำกัด ซึ่งเป็นบริษัทย่อยที่ถือหุ้นโดยบริษัทร้อยละ 99.99 ลงทุนจัดตั้งบริษัทย่อยทางอ้อมแห่งใหม่ชื่อ บริษัท บริหารสินทรัพย์ ตังฮั้ว จำกัด โดยมีวัถตุประสงค์เพื่อบริหารจัดการสินทรัพย์ด้อยคุณภาพ ตามหลังเกณฑ์ธนาคารแห่งประเทศไทย มีทุนจดทะเบียน 100 ล้านบาท
โดย บริษัท ตงฮั้ว แคปปิตอล จำกัด ถือหุ้นสัดส่วน 99.99 มีเงินลงทุนเริ่มต้น 25 ล้านบาท ซึ่งแหล่งเงินทุนมาจากทุนหมุดเวียนของบริษัท ตงฮั้ว แคปปิตอล จำกัด ในการจัดตั้งบริษัทย่อยทางอ้อมแห่งใหม่ครั้งนี้ เพื่อเพิ่มช่องทางในการหารายได้
ทั้งนี้บริษัทใหม่นี้จะดำเนินการขอขึ้นทะเบียนเป็นบริษัท บริหารจัดการสินทรัพย์ด้อยคุณภาพกับธนาคารแห่งประเทศไทยต่อไป
 